Downloaded from YTS.BZ
Official YIFY movies site: YTS.BZ
Μαγνητοσκόπηση για Prime Video, 1η Απριλίου 2024,
Cheltenham Everyman Theatre
Να το θέατρο.
Τι κάνεις; "Τρακτέρ είναι αυτό;" "Ναι".
Εδώ πρέπει να 'ναι. Ναι.
Θα παρκάρω εδώ. Μια χαρά.
Ορίστε. Έφτασα!
Ο ΚΟΣΜΟΣ ΣΥΜΦΩΝΑ ΜΕ ΤΟΝ ΚΕΪΛΕΜΠ: ΣΕ ΠΕΡΙΟΔΕΙΑ
- Ναι, περάστε. - Ευχαριστώ.
Γεια χαρά. Είσαι καλά;
Ναι, πέρνα. Ευχαριστώ.
- Κέιλεμπ; - Περάστε.
- Σε περιμένουμε στη σκηνή. - Εντάξει.
- Μπορώ να φέρω τον φίλο μου; - Όχι! Είναι σόλο παράσταση.
Εννοείται πως δεν μπορείς.
Καλησπέρα, Τσέλτναμ!
Παρακαλώ, ένα θερμό αγροτικό καλωσόρισμα
στον περιοδεύοντα αγρότη,
που μας έρχεται απ' το Τσίπινγκ Νόρτον,
τον Κέιλεμπ Κούπερ!
Καλησπέρα, Τσέλτναμ!
Δυστυχώς, δεν μ' άφησαν να βγάλω το κανονικό τρακτέρ στη σκηνή.
Οπότε, έφερα αυτό. Έχει τρεις ολόκληρους ίππους
κι είναι εξ ολοκλήρου πλαστικό.
Και τελείως ξεψυχισμένο.
Και πάλι, όμως, καλύτερο απ' το διάσημο τρακτέρ Lamborghini που ξέρουμε όλοι.
Το σιχαίνομαι εκείνο το τρακτέρ, γαμώτο.
Αυτό μέχρι που κινείται μόνο του.
Θα μ' αφήσει άνεργο μια μέρα, το νιώθω.
Με ρωτάνε συνέχεια "Κέιλεμπ, γιατί περιοδεύεις;"
Το κάνω για έναν και μοναδικό λόγο.
Επειδή βάζει στο προσκήνιο τη γεωργία.
Απλώς βάζει τη γεωργία στο προσκήνιο.
Δεν είμαι καλός σ' αυτό.
Με ρωτάνε επίσης "Κέιλεμπ, δεν έχεις δουλειά και περιοδεύεις;"
Κι αν το σκεφτώ, ναι, έχω δύο παιδιά πλέον.
Έχω μια επιχείρηση εργολαβίας.
Και γυρνάμε την τέταρτη σεζόν του Clarkson's Farm.
Κάποιοι θα έλεγαν ότι έχω μια μικρή εμμονή με τα τρακτέρ.
Μικρή... Όχι, τεράστια είναι. Τα λατρεύω, γαμώτο.
Τα αγαπώ. Όλα με το τρακτέρ τα κάνω.
Πάω τη γιαγιά για ψώνια.
- Έτσι, γιαγιά; - Ναι, καλέ μου.
ΓΙΑΓΙΑ
Πάω και το παιδί σχολείο, μα δεν το λέω.
Δεν το κάνω, γιατί δεν είναι νόμιμο.
Γαμώτο.
Πάω στην παμπ της γειτονιάς για τα ποτά μου...
Ούτε αυτό κάνει να το λέω. Γαμώτο.
Βασικά, χρησιμοποιώ το τρακτέρ σε όλα.
Πρόσφατα, άλλαξαν τον νόμο
περί επιτρεπόμενων καυσίμων για τρακτέρ.
Αν πάω τη γιαγιά για ψώνια το Σαββατοκύριακο,
πρέπει να βάλω λευκό ντίζελ.
Μα αν πάω για όργωμα μια καθημερινή,
μπορώ να βάλω κόκκινο ντίζελ.
Βασικά, είναι ένα φορολογικό όφελος για να κάνουν οικονομία οι αγρότες.
Θα πάω λίγο πίσω.
Θυμάται κανείς την πρώτη σεζόν του Clarkson's Farm,
όταν πήγα το γουασάμπι στο Λονδίνο;
- Το θυμάστε όλοι; - Ναι!
- Σας άρεσε το επεισόδιο; - Ναι!
Χαίρομαι. Εγώ έκανα τρεις μέρες συνεδρίες για να συνέλθω μετά.
Θυμάται κανείς τι όχημα οδηγούσα;
- Ένα L200. - Ένα L200, ναι.
Το έχω ακόμη. Μαντεύει, όμως, κανείς
με τι καύσιμα το κινούσα;
Με λευκό ντίζελ, φυσικά, γιατί έτσι λέει ο νόμος! Εντάξει;
Η εμμονή με τα τρακτέρ ξεκίνησε από μικρή ηλικία νομίζω.
Για την ακρίβεια, αγόρασα το πρώτο μου τρακτέρ μόλις στα 15.
Και τώρα, έχω όλα αυτά.
Fendt. New Holland.
Case.
John Deere.
Και το τρακτέρ με το οποίο ξεκίνησα την επιχείρηση μόλις στα 16 μου.
Η ΠΑΝΙΣΧΥΡΗ LAMBORGHINI
Η πανίσχυρη Lambo. 1998.
Τίμιο μηχάνημα.
Λοιπόν. Θα σας πάω όλους μια βόλτα.
Ελάτε μαζί μου.
Γαμώτο. Ξέχασα το κλειδί.
Καλά πήγε αυτό, έτσι;
Και το κεφάλι μου θα ξεχνούσα αν δεν ήταν βιδωμένο.
Αυτό που θα πω νομίζω ότι ισχύει για όλους τους αγρότες,
ότι καθένας μας έχει μια κρυψώνα στη φάρμα
όπου κρύβει όλα τα κλειδιά, σωστά;
Μια φάρμα έχει υψηλή ασφάλεια, βασικά.
Και τώρα που το σκέφτομαι,
κάθε αμάξι έχει το δικό του κλειδί
και παίρνει μπρος μόνο το συγκεκριμένο.
Μα, παραδόξως, μπορείς να μπεις στο ίντερνετ,
ν' αγοράσεις οποιοδήποτε κλειδί και να βάλεις μπρος οποιοδήποτε τρακτέρ μου.
Μια φάρμα έχει υψηλή ασφάλεια, πιστέψτε με.
Αυτό είναι ένα New Holland Τ7.210.
Είναι αρκετά εξελιγμένο. Έχει GPS στην οροφή.
Σοκάρομαι που δεν το έχουν βουτήξει ακόμη,
ένα αληθινό πρόβλημα για τη γεωργία τη σήμερον ημέρα.
Έρχονται πρόβατα από δεξιά.
Μην τα κοιτάτε στα μάτια.
Να τα. Φαίνεται πως βοσκάνε σε καλλιέργειες εδαφοκάλυψης.
Γρουσουζιά να τα κοιτάξεις στα μάτια.
Θα σφηνώσουν σε φράχτη και θα πεθάνουν.
Οπότε, δεν τα κοιτάμε στα μάτια όταν τα προσπερνάμε.
Λακκούβες. Ελπίζω να κάθεστε.
Ωραία κι αναπαυτικά στις θέσεις σας.
Ναι, με κοιτάνε στα μάτια.
Σιχαίνομαι τα πρόβατα.
Δες τα.
Ας τα περάσουμε γρήγορα.
Δες τα.
Θέλουν να τα βάλουν μαζί σου. Το διαισθάνομαι.
Μα ξέρετε κάτι; Δεν υπάρχει μέρος που να προτιμώ περισσότερο
απ' το τρακτέρ.
Εδώ νιώθω χαρούμενος.
Πάμε πίσω στην αποθήκη και στη σκηνή.
Η εμμονή με τα τρακτέρ ξεκίνησε από πολύ μικρή ηλικία.
Θυμάμαι ότι στα δέκα μου βοηθούσα τον μπαμπά μου στο εργοτάξιο.
Ήμουν το παιδί για τα θελήματα, που λένε.
Ξέρετε τι θα πει αυτό;
Φέρε τούτο, φέρε εκείνο. Τέτοια πράγματα.
Το 'χω κάνει κι αυτό.
Κι έλεγε "Κέιλεμπ, φέρε ένα σφυρί". Πήγαινα στο βανάκι.
Δουλεύαμε στο Χουκ Νόρτον.
Καθώς πήγαινα στο βανάκι, βλέπω ένα τρακτέρ στο χωράφι πίσω
να πηγαίνει πάνω κάτω όλη μέρα.
Με συνάρπασαν οι ρόδες του, που γυρνούσαν γύρω γύρω...
Κι όταν περνούν από λάσπη...
Τι να πω...
Καταλαβαίνετε τι εννοώ; Δεν είναι συναρπαστικό;
Η αγροτική μου καριέρα ξεκίνησε από νωρίς.
Ήμουν 12 όταν μπήκα στον χώρο.
Και στα 12 μου χρόνια, οι γονείς μου πέρασαν ένα πολύ δύσκολο διαζύγιο.
ΠΩΣ ΕΦΤΑΣΑ ΩΣ ΕΔΩ;
Και πάντα έλεγα μέσα μου ότι η γεωργία με έσωσε ως άτομο,
διότι στα 12 μου, ενώ έπαιρναν διαζύγιο οι γονείς μου,
η μαμά κι εγώ πήγαμε προς τα δω, ενώ ο αδελφός μου κι ο μπαμπάς προς τα δω.
Δηλαδή, η οικογένεια χωρίστηκε στη μέση.
Και τότε η μαμά μου μόλις είχε ανοίξει κινητή επιχείρηση καλλωπισμού σκύλων,
ερχόταν στο σπίτι σου και με το ρεύμα σου καλλώπιζε τον σκύλο.
Τέλεια ιδέα. Μπράβο, μαμά.
ΜΑΜΑ
Μα δεν είχαμε λεφτά, γιατί όταν ξεκίνησε την επιχείρηση,
δεν είχε πολλή δουλειά. Και σκέφτηκα "Ξέρεις κάτι;
"Θέλω να γίνω αγρότης όταν μεγαλώσω".
Έτσι, έπιασα την πρώτη μου δουλειά στη φάρμα στα 12.
Δούλευα σε γαλακτοκομική φάρμα κι άρμεγα 120 ελβετικές αγελάδες,
δουλειά για δύο ρομπότ. Σούπερ διασκέδαση.
ΑΡΜΕΓΜΑ ΑΓΕΛΑΔΩΝ ΠΩΛΗΣΗ ΑΒΓΩΝ
Στα 13, η ζωή μου άλλαξε κι άλλο.
Γιατί στα 13α γενέθλιά μου,
η μαμά δεν μου πήρε Xbox, PlayStation, τηλεόραση.
Για την ακρίβεια, μου πήρε τρεις κότες.
Τρεις κότες.
Και στα 13 μου χρόνια σκέφτηκα "Το βρήκα. Έχω μια ιδέα.
"Θα στήσω τη δική μου εταιρεία".
Έτσι, σε ηλικία 13 ετών, ξεκίνησα δική μου εταιρεία.
Λεγόταν "Εταιρεία Αβγών Κέιλεμπ Κούπερ Χαρούμενη Κότα".
Ολόκληρο σεντόνι, έτσι;
Μου φάνηκε καλή ιδέα τότε.
Οι δουλειές πήγαιναν τόσο καλά που, δυο μήνες αφού έκλεισα τα 13,
είχα 450 κότες.
Έπεσε δουλειά γρήγορα.
ΕΠΙΧΕΙΡΗΣΗ ΜΕ 450 ΚΟΤΕΣ ΠΩΛΗΣΗ 600 ΑΒΓΩΝ ΤΗ ΒΔΟΜΑΔΑ
Μελέτησα την πελατεία μου στο Τσίπινγκ Νόρτον.
Ήταν η μεγαλύτερη γενιά.
Γιατί τριγυρνούσα με το καλάθι με τα αβγά,
χτυπούσα πόρτες και ρωτούσα αν ήθελαν μια ντουζίνα αβγά.
Αγόραζε η μεγαλύτερη γενιά.
Μα από πολύ νωρίς συνειδητοποίησα
ότι κάθε φορά που έλεγα "Θα πάρετε αβγά;",
έλεγαν "Ναι. Θες ένα φλιτζάνι τσάι;" Έλεγα
"Πρέπει να παραδώσω 13 ντουζίνες αβγά. Να 'μαι πίσω στις 4:00.
"Ναι, θα πιω ένα τσάι".
Γιατί ήξερα ότι αν έπινα τσάι μαζί τους, θα τους πουλούσα άλλη μια ντουζίνα αβγά.
Ήμουν πολύ καλός πωλητής αβγών.
Πολύ. Τρομακτικά καλός, βασικά. Τώρα που το σκέφτομαι,
όποτε βλέπω τσάι και μπισκότα, ανακατεύομαι.
Έχω πιει πολύ τσάι κι έχω φάει πολλά μπισκότα.
Μα ξέρετε κάτι; Πουλούσα πολλά αβγά.
Απαίσια φωτογραφία.
Τη σιχαίνομαι. Γιατί το κεφάλι μου δεν έχει τέτοιο σχήμα.
Η περμανάντ, όμως, τα σπάει, έτσι; Δεν συμφωνείτε;
Στα 14 μου πλέον, σκέφτηκα "Πώς θα βελτιώσω την επιχείρηση;
"Έχω 450 κότες. Βγάζω καλά λεφτά".
Και σκέφτηκα "Έχω μια ιδέα".
Δεν ξέρω γιατί το σκέφτηκα, αλλά συνέβη.
Αγόρασα τρία πρόβατα. Τρία πρόβατα Εβρίδων.
Αυτά εκεί τα καθικάκια!
Ο λόγος που το έκανα ήταν επειδή είπα μέσα μου
"Το βρήκα! Αν αγοράσω πρόβατα, ενώ τριγυρνώ με το καλάθι με τα αβγά,
"μπορώ να πάρω και καμιά σπάλα και παϊδάκια".
Και πέτυχε μια χαρά. Πούλησα πολύ αρνί.
Μα στο θέμα των προβάτων...
Μαλακισμένα, ειλικρινά.
Στα 15, είπα μέσα μου "Οι δυο επιχειρήσεις μου πάνε πρίμα.
"Μα πώς μπορώ να τις βελτιώσω πάλι; Το βρήκα!
"Δεν έχω αγροτικό υπόβαθρο, οπότε δεν έχω μια φάρμα".
Μα το επόμενο καλύτερο για μένα ήταν να γίνω αγροτικός εργολάβος.
Έτσι, σε ηλικία 15 ετών, αγόρασα το πρώτο μου τρακτέρ.
Ήταν ένα Case International 1394. Το ξέρει κανείς;
- Ναι; Έχεις κι εσύ τέτοιο; - Έχουμε ένα.
Σκατένια δεν είναι;
Αυτό το τρακτέρ ήταν απαίσιο, ειλικρινά.
Για πρώτη φορά, στα 15, έμαθα τι θα πει αποτυχία.
Δεν μ' αρέσει η λέξη "αποτυχία", γιατί πιστεύω ειλικρινά
ότι όλα είναι μια καμπύλη μάθησης.
Κι αν αποτύχεις σε κάτι, μαθαίνεις απ' το λάθος.
Στα 15, που ξεκίνησα την επιχείρηση, απέτυχε,
διότι δεν έκανα κάτι πολύ σημαντικό.
Δεν πήγα να κλοτσήσω τις ρόδες του τρακτέρ.
Δεν βεβαιώθηκα ότι είχε κινητήρα και τιμόνι.
Στα 15 είχα κατενθουσιαστεί που θα πήγαινα στο σχολείο να πω
"Εγώ έχω τρακτέρ. Εσείς τι έχετε;
"Εγώ έχω τρακτέρ. Ναι, έχω".
Το καύχημα ήταν απίστευτο, ειλικρινά. Απίστευτο.
Αφού αγόρασα το τρακτέρ, λοιπόν, όλο χαλούσε.
Και σκέφτηκα "Δεν αντέχω άλλο".
Η επιχείρηση δεν πήγαινε καλά.
Απογοήτευα τους πελάτες. Έτσι, αποφάσισα να το πουλήσω.
Κι ήταν το διάστημα που το σχολείο είχε εκνευριστεί πολύ.
Γιατί δουλεύοντας με πλήρη απασχόληση,
είχα ποσοστό παρουσίας κάπου στο 5%.
Εγώ το έβρισκα καλό, εντάξει;
Το έβρισκα καλό, αλλά προφανώς δεν ήταν.
Έβαζαν πρόστιμο στη μαμά 50 λίρες τη βδομάδα επειδή έλειπα συνέχεια.
Κι η μαμά είπε "Δεν έχω να δίνω το 50λιρο".
Είπα "Μαμά, ηρέμησε".
ΚΕΙΛΕΜΠ ΚΟΥΠΕΡ ΕΡΓΟΛΑΒΟΣ
"Βγάζω λεφτά. Θα τα δίνω εγώ".
Πέντε βδομάδες το πλήρωνα εγώ.
Το έμαθε το σχολείο και πλέον εκνευρίστηκαν πάρα πολύ.
Έτσι, μας κάλεσαν με τη μαμά σε συνάντηση.
Θυμάμαι ότι έκατσα στην αίθουσα συσκέψεων
και είπαν "Κέιλεμπ, δεν γίνεται να συνεχίσουμε έτσι".
Είπα "Συμφωνώ. Μου κοστίζετε 50 λίρες τη βδομάδα.
"Είναι 200 λίρες τον μήνα. Άρα, 2.400 λίρες τον χρόνο.
"Και τα υπολόγισα. Είναι το 15% των κερδών της εταιρείας αβγών".
Κι είπαν "Γρήγορα τα υπολόγισες".
Είπα "Θα σας πω κάτι. Αν με βάλετε σε μια αίθουσα και πείτε
"'Κέιλεμπ, πόσο κάνουν οκτώ και δύο;'
"Δεν θα ήξερα. Με πιάνει κλειστοφοβία.
"Μα αν ο αγρότης έλεγε 'Κέιλεμπ, έχω οκτώ αγελάδες εκεί
"'κι άλλες δύο εδώ'. 'Ευκολάκι. Είναι 12'".
Πλάκα κάνω, 11 είναι.
Και τότε...
Δέκα είναι.
Δέκα.
Είπαν "Ας κάνουμε μια συμφωνία. Ας διαπραγματευτούμε".
"Να διαπραγματευτούμε;"
Τότε έμαθα τι θα πει διαπραγμάτευση.
ΣΧΟΛΕΙΟ ΤΣΙΠΙΝΓΚ ΝΟΡΤΟΝ
Στα 15 μου, είπαν "Έχασες την Α' και Β' γυμνασίου,
"και βασικά, όλη τη Γ'. Είσαι στα μισά της Γ' τώρα.
"Έλα πάλι στην Α' λυκείου.
"Λείψε το υπόλοιπο έτος και γύρνα για την Α' και Β' λυκείου,
"για να μπεις στο κολέγιο".
Είπα "Ναι. Θέλω να κάνω τα επίπεδα δύο και τρία στη γεωργία".
Είπα "Δίκαιη συμφωνία. Θα λείψω την υπόλοιπη Γ' γυμνασίου
"και θα γυρίσω στην Α' λυκείου να επιλέξω εξετάσεις".
Έτσι, δούλεψα σ' όλη τη Γ' γυμνασίου.
Ήρθε η Α' λυκείου. Ξαναγύρισα στο σχολείο. Επέλεξα εξετάσεις.
Μα συνειδητοποίησα πως ό,τι θα έκανα στην Α' λυκείου,
θα τα έκανα και στη Β' λυκείου και μετά θα έδινα εξετάσεις.
Έφυγα πάλι, λοιπόν.
Μα πήγαινα στο σχολείο κάθε Παρασκευή,
γιατί πλέον, είχα κάνει πελάτες στα αβγά τους καθηγητές μου.
Πήγαινα 20 ντουζίνες αβγά κάθε Παρασκευή
και υπολόγισα ότι έβγαζα περισσότερα λεφτά έτσι
παρά έξι ώρες στη φάρμα.
Μυαλό.
Για τους νεαρούς στη Β' λυκείου, πήγαινα στο σχολείο κάθε μέρα.
Δεν έχασα ούτε μέρα.
Και πέρασα όλες τις εξετάσεις. Πήρα τη βάση παντού.
Έκανα τα επίπεδα δύο και τρία στη γεωργία.
Όταν πάτησα τα 18, σκέφτηκα "Έκανα το επίπεδο τρία. Τώρα τι κάνω;"
Μπορώ τα πάντα με μια αγελάδα.
Μπορώ να δουλέψω στην ίδια γαλακτοκομική φάρμα.
Να κάνω τεχνητή γονιμοποίηση, ποδοκομία σε αγελάδα.
Να καταλάβω αν είναι άρρωστη και να τη γιατρέψω.
Αυτό που δεν μπορούσα να κάνω ήταν να σπείρω σιτάρι
ή κριθάρι ή ελαιοκράμβη.
Έτσι, πήρα τη δύσκολη απόφαση να αφήσω την πρώτη μου δουλειά.
Πήγα να δουλέψω με κάποιον Χάουαρντ Πόλινγκ.
Μου δίδαξε όλα όσα ξέρω
για τη σπορά σιταριού, κριθαριού, ελαιοκράμβης, για καλλιέργεια, όργωμα.
Δούλευα γι' αυτόν τρία χρόνια και σ' εκείνο το διάστημα,
όταν γνώρισα τον Τζέρεμι,
ο Χάουαρντ είχε αναλάβει τη φάρμα Λόουερ Κορτ στο Τσάντλινγκτον.
Μα είχε και τη φάρμα Ντίντλι Σκουότ.
ΝΤΙΝΤΛΙ ΣΚΟΥΟΤ
Και θυμάμαι ότι ήταν η δεύτερη χρονιά με τον Χάουαρντ και φτάνω φουριόζος...
Ο Τζέρεμι έμενε στο σπιτάκι τότε,
γιατί είχε ανατινάξει το σπίτι του.
Δεν ξέρω αν έχετε δει... Τρελό, το ξέρω.
Και θυμάμαι ότι είχα έναν ψεκαστήρα, για το κριθάρι.
Βγήκε έξω, με σταμάτησε
και τα είπαμε για πρώτη φορά.
Κι είπε "Να σου ζητήσω μια χάρη;"
Είπα "Φυσικά, τι;" Είπε "Κοίτα.
"Μπορείς να περνάς λίγο πιο αργά,
"γιατί κυκλοφορεί η γάτα της Λίσα. Κάνει σαματά το καλύβι".
Είπα "Φυσικά, κανένα πρόβλημα".
Περνάω όσο πιο γκαζωμένος μπορώ απ' το σπίτι,
μόνο για να τον τσαντίσω.
Πολύ το διασκεδάζω, ειλικρινά. Πολύ.
Δυστυχώς, την τρίτη χρονιά με τον Χάουαρντ,
που νοίκιαζε τη φάρμα, ο ιδιοκτήτης ήθελε να την πουλήσει.
Η φάρμα που είχε αναλάβει, τελικά πουλήθηκε 20,3 εκατομμύρια λίρες.
Μιλάω για το Κότσγουολντς, γεμάτο σνομπαρίες.
Μου είπε "Κέιλεμπ, δεν έχω δουλειά πια".
Είπα "Δεν πειράζει. Ήταν τιμή μου που συνεργαστήκαμε τρία χρόνια,
"αλλά είναι ώρα να κάνω τη δική μου εταιρεία.
"Να δουλέψω μόνος, αντί να κάνω και τη δική μου και τη δική σου δουλειά".
Θα δούλευα για τη δική μου εταιρεία.
Έτσι, έκανα τη δική μου εταιρεία. Εκείνος αποσύρθηκε.
Και τότε με πλησίασε ο Χαρωπός Τσάρλι.
Κι είπε "Κέιλεμπ, ο Χάουαρντ τα παράτησε. Χρειαζόμαστε έναν εργολήπτη για τη φάρμα.
"Θα αναλάβεις για δυο μήνες
"μέχρι να αναλάβει ο Τζέρεμι;" Είπα "Για μαζέψου λίγο!
"Τι είπες τώρα;" Λέει "Θα αναλάβεις ως εργολήπτης;"
"Μια χαρά. Αναλαμβάνω. Μετά τι είπες;"
Είπε "Θα αναλάβει ο Τζέρεμι". "Όχι δα. Δεν γίνεται αυτό. Όχι".
Είπε "Γεωργία είναι. Κάνε ό,τι πει".
Είπα "Εντάξει, καλά".
Φρόντιζα τη φάρμα δύο μήνες.
Κι εκείνο το διάστημα μιλούσαν με άλλο κόσμο
για τον ρόλο στο Clarkson's Farm.
Μόλις την τελευταία ημέρα, όμως, με σταμάτησε ο σκηνοθέτης,
ενώ πήγαινα για το τρακτέρ, κι είπε
"Πετάγεσαι απ' το γραφείο να δεις τον Τζέρεμι;"
"Ναι, φυσικά".
Κι αυτή ήταν η πρώτη φορά που με βλέπετε στην πρώτη σεζόν.
Κατάλαβα ότι χρειαζόμουν βοήθεια.
Κέιλεμπ. Χάρηκα.
Κάλεσα τον Κέιλεμπ Κούπερ, λοιπόν,
τον οδηγό τρακτέρ που δούλευε για τον προηγούμενο αγρότη.
Έχω πελαγώσει.
Έχω πελαγώσει πολύ άσχημα, γιατί...
Έχεις δουλέψει εδώ, έτσι δεν είναι;
Ναι, τρία χρόνια.
- Τρία χρόνια; - Ναι.
Εγώ είμαι εδώ σχεδόν 24 ώρες
κι έχω καταφέρει μόνο να καλλιεργήσω 40 στρέμματα στο... Το Μπέρι Χιλ Σάουθ;
Σαράντα στρέμματα;
Και κάποια πήγαν στραβά.
Όταν το έκανες, πόσο καιρό ήθελε η καλλιέργεια;
Πιθανώς μια ολόκληρη εβδομάδα.
Θέλει πολλή δουλειά για ολόκληρη τη φάρμα.
- Να δουλέψω πολύ, αλλά μία εβδομάδα; - Ναι.
Κι αυτό αφορούσε μόνο την καλλιέργεια.
Μετά πρέπει να σπείρουμε με κάτι που λέγεται σπαρτικό.
Και πόσο καιρό θα έπαιρνε αυτό;
Λίγο παραπάνω, γιατί...
Τι σπαρτικό έχεις;
Ένα κόκκινο.
Απίστευτο.
Κόκκινο είναι. Ή μήπως πορτοκαλί;
- Κοκκινοπορτοκαλί. - Κοκκινοπορτοκαλί;
Τι άλλο κάνεις εκτός απ' αυτά;
Έχω δική μου επιχείρηση εργολαβίας.
Kaleb Cooper's Contracting Services.
Έχω κι έναν εκσκαφέα ενάμισι τόνο.
Κάνω εργασίες όπως τοποθέτηση σωλήνων,
σωλήνων ύδρευσης, σκάψιμο βάσεων.
- Είσαι πολύ πρακτικός. - Ναι.
- Ζώα; - Έχω και 50 κεφάλια πρόβατα.
Προσπαθώ να έχω πέντε γουρούνια τον χρόνο, για λουκάνικα, παϊδάκια.
Επίσης, έχω γύρω στις 120 κότες στη φάρμα.
Πουλάω τα αβγά τοπικά.
Πόσων ετών είσαι;
- Θα κλείσω τα 21 φέτος. - Τι;
- Είκοσι ενός. - Με κάνεις να νιώθω αξιοθρήνητος.
Είμαι 59 και δεν έχω κάνει τίποτα.
- Είσαι ντόπιος; - Ναι. Γέννημα θρέμμα του Τσίπι.
- Δεν έχω φύγει ποτέ από δω. - Ποτέ;
- Όχι. - Έχεις πάει στο Λονδίνο;
Όχι. Α, μια φορά, εκπαιδευτική εκδρομή.
Έμεινα στο πούλμαν.
Δεν μ' άρεσε. Πολυκοσμία.
- Στο Μπάνμπερι; - Στο Μπάνμπερι, σπάνια.
Αν χρειάζομαι κάτι απεγνωσμένα.
Σ' αρέσει στο Τσίπινγκ Νόρτον;
Τσίπινγκ Νόρτον, Τσάντλινγκτον, Χέιθροπ. Βασικά, αυτός είμαι εγώ.
Ακούγεσαι σωστός σωτήρας.
Σχεδόν λες κι είσαι θεόσταλτος.
Ωραία. Πάμε να δούμε το τρακτέρ.
ΠΟΥ ΕΙΜΑΙ ΤΩΡΑ;
Σας ευχαριστώ.
Ήθελα να δείξω το απόσπασμα, επειδή...
Φυσικά, μεγαλώνω.
Πάνε πέντε χρόνια από τότε. Τώρα έχω κανονικό μούσι!
Αλλάζουν οι καιροί. Είμαι 25 ετών πλέον.
Κι έχω δύο παιδιά.
Έχω ένα αγοράκι, τον Όσκαρ, τριών ετών.
Κι έχω και μια κορούλα, τη Γουίλα, εννέα μηνών.
Ο γιος μου είναι αγροτόπαιδο.
Τις προάλλες, τάιζε τις αγελάδες.
Λατρεύει τη φάρμα, τα πάντα. Τρακτέρ, αγελάδες, τα πάντα.
Ταΐζω τις αγελάδες και τον βλέπω στην πύλη
να κρατάει την μπάρα.
Σκέφτομαι να κάτσω λίγο να δω τι θα κάνει.
Και, ξαφνικά, βγάζει τη γλώσσα του.
Αναρωτιέμαι τι θα κάνει.
Γλείφει την πύλη
απ' τη μια μεριά μέχρι
την άλλη.
Και στο τέλος λέει "Ωραίο!"
Είπα "Φίλε μου, θα το μετανιώσεις". Τι έγινε;
Δυο μέρες μετά, παίρνει αντιβίωση για λοίμωξη στον λαιμό, χάλια.
Μπαίνω στο σαλόνι και λέω "Θα το ξανακάνεις;"
Τις προάλλες, πάλι ταΐζω τις αγελάδες,
καθόταν κι έκανε αυτό.
Σκέφτομαι "Γιατί το δικό μου παιδί; Τι έχω κάνει;"
Πίνει τόσο πολύ γάλα, που είναι απίστευτο.
Το κάνουν κι άλλα παιδιά;
Πίνει άπειρο γάλα, ειλικρινά.
Μερικές φορές, μας τελειώνει
κι η γυναίκα μου λέει "Πας να πάρεις απ' την αγορά;"
"Ναι, φυσικά".
Πριν από οκτώ μήνες περίπου...
Είναι αληθινή ιστορία, παρεμπιπτόντως. Οκτώ μήνες πριν,
πάω να αγοράσω ένα μπουκάλι γάλα και περιμένω.
Κι όσο περιμένω, ένα αγοράκι,
γύρω στα 13 θα έλεγα, έρχεται απ' τα δεξιά μου.
Και λέω να του κάνω μια ερώτηση.
"Συγγνώμη. Ξέρεις από πού προέρχεται το γάλα σου;"
Ορκίζομαι στη ζωή μου ότι μου απάντησε ως εξής.
Είπε "Κέιλεμπ,
προέρχεται απ' το ράφι του σούπερ μάρκετ".
Διάολε. Μου ράγισε την καρδιά.
Σκέφτηκα να του δώσω ένα μάθημα.
Προσπάθησα να του δώσω ένα μάθημα
κι είπα "Το γάλα προέρχεται από..." Πριν πω οτιδήποτε,
ο μικρός μού λέει "Είμαι πολύ απασχολημένος".
"Δεκατρία είσαι! Τι κάνεις;"
Είπε "Πρέπει να γυρίσω στο παιχνίδι". "Σε ποιο;"
Λέει "Στο Fortnite". Το παίζει κανείς εδώ;
Ακούγεται τελείως μαλακία!
Τι ακριβώς είναι, τέλος πάντων;
Και σκέφτηκα "Πώς μπορώ να διδάξω στον κόσμο
"από πού προέρχεται το γάλα τους; Το βρήκα. Θα κάνω περιοδεία.
"Κι ελπίζω όλοι να κάθονται αναπαυτικά
"και να έρθουν μαζί μου στο αρμεκτήριο
"να αρμέξουμε αγελάδες μαζί". Ελάτε μαζί μου!
Εδώ γίνονται τα μαγικά και θα σας διδάξω πώς γίνονται.
Πρώτα, βουτάμε.
Τέλος το βούτηγμα. Τώρα σκουπίζουμε.
Αυτό βασικά καθαρίζει τους μαστούς.
Μέχρι κάτω.
Το ωραίο καθαρό πουκάμισό μου
γεμάτο σκατά αγελάδας ήδη.
Δείχνεις να το χαίρεσαι, εσύ εκεί κάτω.
Σ' αρέσει αυτό;
Μετά το καθάρισμα,
γίνονται τα ωραία.
Η βεντούζα.
Τοποθετώ την πρώτη. Βρίσκω τον πρώτο μαστό. Μπήκε.
Τον δεύτερο.
Ο μαστός της είναι πάρα πολύ πεσμένος.
Σίγουρα πολλοί απ' το κοινό κοιτάνε αλλού...
Μια και μιλάμε για γάλα...
Εσύ στην πρώτη σειρά,
φαίνεσαι να θες λίγο γάλα. Θα σου φέρω.
Εδώ είμαστε.
Η βιομηχανία γαλακτοκομικών ζορίζεται πολύ τώρα.
Ήθελα να το τονίσω.
Ας ξεκινήσουμε με αυτό. Έχουμε γαλακτοπαραγωγούς εδώ σήμερα;
Ψηλά τα χέρια! Πού είστε;
Εκεί κάτω; Μερικοί επάνω.
Ένα δυνατό χειροκρότημα, παρακαλώ.
Νομίζω πως αυτό που θα πω δεν έχει ειπωθεί ξανά,
συνεπώς, κάποιοι ίσως διαφωνείτε.
Όλα καλά, αλλά ακούστε με.
Αυτό το λίτρο γάλακτος κοστίζει στον παραγωγό 35 πένες ανά λίτρο.
Την τελευταία διετία, όμως, κατά μέσο όρο, πληρώνονται 32 πένες το λίτρο,
άρα πουλάνε με χασούρα.
Τρελό, έτσι;
Γιατί αυτό;
Δεν ξέρω. Μα θέλω να κάνω μια ερώτηση.
Όλοι εδώ έχετε ένα λίτρο γάλα στο ψυγείο σας αυτήν τη στιγμή;
Ναι;
Αν όχι, θα είστε βίγκαν. Ίσως είστε σε λάθος εκπομπή.
Μπορεί να μου πει κάποιος πόσο πλήρωσε ένα λίτρο γάλα;
Αυτό ήθελα να δείξω.
Κανείς δεν ξέρει. Και κάθε φορά που ρωτάω, όλοι λένε
"Βασικά, δεν ξέρω".
Γιατί πιστεύω ότι ο κόσμος πάει στο σούπερ μάρκετ
και λέει "Γάλα, το χρειάζομαι.
"Δες πόσο πάει το μοσχάρι και το αρνί. Ακριβά είναι".
Το γάλα είναι το μοναδικό πράγμα που χρειαζόμαστε πάντα
για το τσάι, τον καφέ μας, για μπέικον, χυλό, κορνφλέικς.
Οπότε, δεν νομίζω ότι κοιτάζει κανείς πόσο κάνει.
Αν το γάλα, όμως, ακρίβαινε κατά 10 πένες το λίτρο, θα το πρόσεχε κανείς;
Όχι; Θα σας πω εγώ ποιος θα το πρόσεχε.
Ο γαλακτοπαραγωγός.
Ο γαλακτοπαραγωγός θα το πρόσεχε.
Αν οι 10 πένες πήγαιναν στην τσέπη του,
θα τον βοηθούσαν και θα έκαναν μεγάλο καλό.
Γιατί, όπως είπα πριν, πληρώνεται
λιγότερο απ' όσο του κοστίζει η παραγωγή αυτού του λίτρου.
Και η γραφειοκρατία καλά κρατεί στη γαλακτοβιομηχανία.
Είναι εξαιρετικά δύσκολο να γίνει μια κερδοφόρα επιχείρηση.
Για παράδειγμα, έχεις ένα βουναλάκι λάσπης
και πρέπει να χτίσεις ένα καλύβι επάνω
για να μην μπαίνει μέσα η βροχή.
Μια χαρά. Αλλά ποιος θα πληρώσει την καλύβα;
Ναι μεν υπάρχει κρατική επιχορήγηση για τη μισή,
αλλά ο γαλακτοπαραγωγός πληρώνει την άλλη μισή.
Κι όπως είπα νωρίτερα, οικονομικά, εγγυώμαι ότι παλεύουν.
Άρα, κυρίες και κύριοι, οι 10 πένες
θα κάνουν πολύ μεγάλο καλό στον ντόπιο γαλακτοπαραγωγό σας.
Θέλετε αυτό το γάλα; Ναι;
Ορίστε. Καλή απόλαυση.
Δεν είναι παστεριωμένο, θα χεστείς πάνω σου. Συγγνώμη!
Το γάλα περνά από τον μαστό
σ' αυτό το σωληνάκι και στο δοχείο κάτω
και μετά αντλείται στη δεξαμενή.
19,4 λίτρα η μία αγελάδα.
Πολύ γάλα.
Και ολοκληρώνω πάλι με βούτηγμα,
που δεν αφήνει να μολυνθούν.
Βουτάμε κάθε μαστό ξεχωριστά.
Δεν βρίσκω αυτόν. Το κάναμε.
Και τώρα, τις βγάζουμε πάλι στο χορτάρι.
Αγαπώ τις αγελάδες. Δεν είναι απίστευτες; Δείτε τες.
Δείτε εδώ μαλλί.
Καλύτερο απ' το δικό μου.
Έτσι αρμέγεις αγελάδες κι από δω προέρχεται το γάλα σας.
Πλάκα δεν είχε;
Μάθαμε όλοι από πού προέρχεται το γάλα τώρα;
Φυσικά, αν αρμέξεις 180 αγελάδες, όπως εκεί,
το σκατό πάει σύννεφο.
Δεν μ' άφησαν να φέρω αληθινά σκατά, οπότε έχουμε αυτό.
Ήθελα να το τονίσω, όμως, γιατί ο αγρότης Ρόμπιν,
που μιλούσε κάπως έτσι, "Χάουντι Ντούντι",
μου είπε μια μέρα "Όπου υπάρχει κοπριά υπάρχει χρήμα".
Ποτέ δεν κατάλαβα τι εννοούσε,
ώσπου αγόρασα τον δικό μου κοπροδιανομέα
και σκόρπιζα πολλή κοπριά και πληρωνόμουν γι' αυτό.
Ήθελα να το τονίσω πάλι, διότι,
τώρα τελευταία, κάποιες εκπομπές λένε
"Μην τρώτε μοσχάρι. Οι αγελάδες σκοτώνουν τον πλανήτη". Μπούρδες!
Και θα σας πω γιατί το λέω αυτό.
Το 80% της αρόσιμης γης στην Αγγλία είναι, όντως, βοσκοτόπια.
Άρα, χρειαζόμαστε τις αγελάδες μας και, δυστυχώς, πρόβατα για να βοσκάνε,
ώστε να γίνει βιώσιμη για γεωργία.
Βγάζουν πολύ σκατό, βέβαια,
σημαντικό για την υγεία του εδάφους.
Αν, ας πούμε, η γεωργία συνεχιστεί εντατικά για 20 χρόνια,
ίσως να μην υπάρχει πια καλλιεργήσιμη γη.
Αν σκορπάμε αυτό, η υγεία του εδάφους θα 'ναι εδώ πάνω,
αντί για εδώ κάτω.
Επειδή μιλάω για σοβαρά σκατά,
η ψυχική υγεία στη γεωργία έχει χτυπήσει κόκκινο.
Σκέφτηκα "Πώς να προκαλέσω την προσοχή, ίσως να μαζέψω και λεφτά;
"Έχω μια πολύ καλή ιδέα. Θα συνεργαστώ με το RABI".
Μια τοπική φιλανθρωπία για την ψυχική υγεία στη γεωργία.
Ως επαγγελματίας τραγουδιστής...
ΒΑΣΙΛΙΚΟ ΑΓΡΟΤΙΚΟ ΦΙΛΑΝΘΡΩΠΙΚΟ ΙΔΡΥΜΑ
...θα βγάλω ένα φιλανθρωπικό σινγκλ.
Έχει ακούσει κανείς το σινγκλ;
Το τραγούδι μου λέγεται Τα Πρόβατα Δεν Αντέχω.
Θα πάω να σταθώ εκεί να κρυφτώ από ντροπή. Απολαύστε το.
ΚΑΝΕΝΑ ΠΡΟΒΑΤΟ ΔΕΝ ΧΡΗΣΙΜΟΠΟΙΗΘΗΚΕ ΣΤΑ ΓΥΡΙΣΜΑΤΑ
ΓΙΑ ΔΙΚΗ ΜΑΣ ΚΑΙ ΔΙΚΗ ΤΟΥΣ ΑΣΦΑΛΕΙΑ
Τα πρόβατα δεν αντέχω
Δεν είμαι τραγουδιστής Το ξέρει ο καθείς
Αγρότης είμαι Ακούστε το εξής
Μαζεύω λεφτά για το RABI
Για όλους τους αγρότες Που θέλουν ένα χεράκι
Όποιος εμένα αγαπάει Το τρακτέρ μου αγαπά
ΤΕΓΙΑ ΜΝΗΣΤΗ & ΜΑΜΑ ΠΑΙΔΙΩΝ
Ο παράγοντας αγρότης στο αίμα μου κυλά
Μέσα στα σκατά Το βάθος μόνο αλλάζει
Η αγελάδα μ' αρέσει Όταν μες στη φάρμα αράζει
Γουρούνια και κότες συμπαθώ Βουναλάκια καλαμπόκι έχω
Σας το 'πα; Τα πρόβατα δεν αντέχω!
Όταν τη διάθεση σου ρίχνει ο καιρός
Και σκέφτεσαι στην πόλη Πως θα 'ναι αλλιώς
Περίμενε να έρθει με δόξα το πρωί
Η νέα μέρα φέρνει ιστορία διαφορετική
Σε ευθεία οργώνω Δυνατό καρδιοχτύπι έχω
Σας το 'πα; Τα πρόβατα δεν αντέχω!
Μη μας ξεχνάτε όταν το πιάτο αδειάσει
Το καλό φαγητό ποτέ δεν θα χαλάσει
Δεν είναι απλή δουλειά Ζωηρά το ζω
Σημαίνει τα πάντα Σε άτομα όπως εγώ
John Deere, Massey και Ford Χαρτιά δυνατά έχω
Σας το 'πα; Τα πρόβατα δεν αντέχω!
Επάνω στην καμπίνα Η μοναξιά θα σε χτυπήσει
Απ' το μυαλό περνάνε Οι δυσκολίες που 'χεις ζήσει
Πρόβλημα που μοιράζεται κόβεται στη μέση Αν νιώθεις μοναξιά μες στη φύση
Τραγούδα μαζί μου, λοιπόν Δίπλα μου να σ' έχω
Σας το 'πα; Τα πρόβατα δεν αντέχω!
Νομίζω πως όλοι συμφωνούμε σε ένα πράγμα. Δηλαδή...
Δεν είμαι τραγουδιστής, παιδιά...
Δεν θα σας το κάνω αυτό.
Μετά το διάλειμμα, έχουμε ερωταπαντήσεις
κι έχουμε έναν κουβά μπροστά στη σκηνή
και στο φουαγιέ έξω. Οποιαδήποτε ερώτηση θέλετε να μου κάνετε,
γράψτε τη σ' αυτό το χαρτάκι και ρίξτε το στον κουβά.
Θα απαντήσω σε όσες μπορώ μετά.
Πηγαίνετε να πιείτε κάτι! Ευχαριστώ πολύ
Ο ΚΟΣΜΟΣ ΣΥΜΦΩΝΑ ΜΕ ΤΟΝ ΚΕΪΛΕΜΠ ΔΙΑΛΕΙΜΜΑ
ΚΟΥΒΑΣ ΕΡΩΤΗΣΕΩΝ
ΜΑΛΛΙ ΣΗΜΕΡΑ, ΚΟΥΡΕΜΕΝΟΣ ΑΥΡΙΟ
ΤΡΑΚΤΕΡ ΧΧΧ
Καλώς ήρθατε στο δεύτερο μέρος που με κάνει να νιώθω χαρά!
Τρελαίνομαι να φτιάχνω μαλλί. Συμφωνεί κανείς;
Ναι;
Με ρωτάνε συνέχεια "Κέιλεμπ, θες ένα δωρεάν κούρεμα;"
"Θες δωρεάν προϊόντα;" Αρνούμαι,
γιατί έχω μια ιδιαίτερη σχέση με την κομμώτριά μου,
που είναι εδώ απόψε!
Γεια σου, Τζόαν!
Συνέχεια με ρωτάνε "Κέιλεμπ, γιατί κάνεις τόσα διαφορετικά χτενίσματα;"
Για κάνα δυο λόγους, μα ο ένας είναι
επειδή ο μπαμπάς μου είναι τελείως φαλακρός. Τελείως.
Τι λέει, μπαμπά;
Δυνατό χειροκρότημα για τον μπαμπά μου!
ΜΠΑΜΠΑΣ
Θα σηκωθείς;
Να τος!
Είδατε; Τελείως φαλακρός.
Άρα, ξέρω με σιγουριά πως έτσι θα καταλήξω κάποτε.
Σκέφτηκα, λοιπόν,
"Θα δοκιμάσω κάθε πιθανό χτένισμα
"μέχρι να βρω το αγαπημένο μου".
Αναρωτιέμαι, ωστόσο, πώς θα ήμουν αν όντως καράφλιαζα.
Καλά που υπάρχουν τα φίλτρα του Snapchat. Τώρα ξέρω πώς θα ήμουν.
Τρομακτικός, έτσι; Ναι;
Είστε κοντά μου στο δεύτερο μέρος,
που αφορά εξ ολοκλήρου τις τρίχες.
Πειστήριο Α. Το αγαπημένο μου είναι η περμανάντ.
Κυριολεκτικά τη λατρεύω. Για παράδειγμα, αν κοιτάξετε καλύτερα εδώ,
καθώς κι εδώ,
καλύπτει τα καραφλά μου σημεία.
Βλέπω να έρχεται. Και, κυριότερα,
δείτε τις μπούκλες και τον όγκο! Απίστευτο, έτσι;
- Αρέσει σ' όλους η περμανάντ; - Ναι!
Ένα στιλ που όντως δοκίμασα, ωστόσο, ήταν το κοτσιδάκι ψηλά.
Το θυμάστε όλοι αυτό;
Πώς σας φαίνεται;
Γιουχάισμα; Έλεος!
Βασικά, συμφωνώ. Το κράτησα καμιά βδομάδα.
Κι ο λόγος είναι ότι, αν κοιτάξετε καλά εδώ
κι εδώ,
θα δείτε ότι καραφλιάζω.
Και μου έλεγαν συνέχεια "Αν φοράς καπέλα και τραβάς τα μαλλιά,
"θα καταλήξεις χωρίς μαλλιά, σαν τον μπαμπά σου".
Επίσης, αν κοιτάξετε καλά εδώ,
που είναι το κούτελό μου, όχι το πλάτος του,
αλλά τις ρυτίδες που έχω.
Ούτε μία ρυτίδα, έτσι; Ξέρετε γιατί;
Εκείνο το κοτσιδάκι μου τσίτωνε τόσο πολύ το δέρμα,
που είχα μια ρωγίτσα στο πηγούνι!
Τρομερό, έτσι; Τρομερό.
Και τώρα, ένα στιλ που έρχεται, κι όταν έρθει,
θα το υποστηρίζω.
Κι αυτό είναι το πλαγιοδάνειο.
Μα είπα ότι θα το υποστηρίζω και θα σας πω γιατί.
Δείτε αυτό το κομμάτι εδώ.
Καθώς κι εδώ.
Θα τα κάνω περμανάντ.
Ω, ναι. Θα το υποστηρίζω αυτό το στιλ όταν έρθει.
Θα το υποστηρίζω.
Μέχρι τότε, όμως, πάμε στο επόμενο, γιατί είναι πολύ τρομακτικό.
Δεν θα το δοκιμάσω αυτό,
γιατί λέγεται Ο Γλάρος!
Ο λόγος που δεν θα το δοκιμάσω είναι επειδή σιχαίνομαι τους γλάρους!
Προχωράω στις ερωτήσεις.
- Ναι! - Ναι; Εντάξει, προχωράω στις ερωτήσεις.
Θα αφήσω λίγο κάτω το ξύλο.
Λοιπόν. Βασικά, θα βγάλω και την περούκα.
Χωρίς πολλή λακ, έμεινε ίδιο το μαλλί μου;
Πού είναι ο κουβάς; Να τος. Ωραία.
Θα προσπαθήσω να απαντήσω σε όσο το δυνατόν περισσότερες.
Ερώτηση για πρόβατα. Όχι.
"Ποια ήταν η αγαπημένη σου στιγμή στα γυρίσματα του Clarkson's Farm;"
Καλή ερώτηση.
Ήταν πάρα πολλές. Οι διαφωνίες, φυσικά, πάντα είχαν πλάκα.
Για σας, βασικά.
Πολύ αγχωτικές για μένα.
Βασικά, πιο πολύ είναι εκνευριστικό.
Γιατί, για παράδειγμα, τον έβλεπα από τρία χωράφια μακριά,
να πέφτει στον τηλεφωνικό στύλο, τον Τζέρεμι.
Πλάκα είχε, αν θυμάστε,
όταν έσπρωχνα τους πασσάλους με τον φορτωτή.
Μην το κάνετε αυτό, εντάξει; Κακό πράγμα η υγεία κι η ασφάλεια.
Εντάξει;
Μα οι αγρότες το κάνουν καμιά φορά.
Κι όταν χτύπησε στο γόνατο, δεν ήταν τόσο σοβαρό.
Είναι τελείως λαπάς.
Αγαπημένη στιγμή, όταν πλησίασα ήρεμα
κι είπα "Να φωνάξω τη Λίσα να σου φέρει ένα σακούλι αρακά;"
Αν σπάσεις τον αγκώνα σου, βάζεις ένα σακούλι αρακά.
Ξέρω, για όλα το ίδιο λέω.
"Αν έχεις ένα σακούλι αρακά, όλα καλά".
Ο Όσκαρ, όταν έγλειψε την πύλη, με τη λοίμωξη; "Αρακάς; Λύθηκε".
Είναι πάρα πολλές στιγμές.
Είχαν πολλή πλάκα τα σκαμπανεβάσματα.
Και, φυσικά, θα έχει και τέταρτη σεζόν.
Ελπίζω να συνεχιστεί για πολλά χρόνια.
Μα όλο αυτό ήταν απίστευτο.
Πολλές καλές στιγμές.
"Μπορείς να έρθεις για σπορά στην καλλιέργεια εδαφοκάλυψης;
- "Μικρός Ντιν απ' τη φάρμα Όβερτον". - Ναι.
Θες την επαγγελματική μου κάρτα;
Ναι;
- Θα σου στείλω DM. - DM; Δεν θα το δω.
Λαμβάνω άπειρα DM κάθε μέρα.
Όλα με φωτογραφίες με ρώγες. Είναι αλλόκοτο. Ειλικρινά.
Θα το κάνω για σένα, όμως.
Να δούμε άλλη μία.
Διάολε.
Ζέστη έχει εδώ πάνω, έτσι;
Είναι πολύ αγενές. Θέλετε να την...
- Ναι! - Αλήθεια;
Τέγια, συγγνώμη.
Η ερώτηση λέει
"Έχασες την παρθενιά σου σε τρακτέρ;"
Χριστέ μου.
Όχι, ήταν σε VW Polo. Τέλος πάντων...
Έπρεπε ν' ακουστεί, έτσι;
- Έπρεπε ν' ακουστεί. - Καθόλου!
Τελευταία ερώτηση.
Γαμώτο, εννοείται ότι θα ήταν αυτή.
"Γιατί μισείς τόσο πολύ τα πρόβατα;"
Έχω διάφορους λόγους που τα μισώ.
Μικρός, είχα πρόβατα.
Κι όταν δούλευα στον Χάουαρντ, ήμουν όλο και περισσότερο στο τρακτέρ,
ιδίως στη συγκομιδή.
Ανεβαίνω, που λέτε, στο τρακτέρ για τη συγκομιδή. Βάζω μπρος.
Αρχίζουμε να θερίζουμε. Χτυπάει το κινητό.
"Γεια. Ένα πρόβατό σου πιάστηκε στον φράχτη".
"Έρχομαι". Αφού τ' ακούω απ' τον Χάουαρντ,
κατεβαίνω στο χωράφι και, φυσικά, έχει πιαστεί ένα πρόβατο.
Μόλις φτάνω στο ένα μέτρο, όμως, τι έγινε, λέτε;
- Πεθαίνει. - Όχι ακόμη.
Ξεφεύγει και τρέχει πάνω στο χωράφι.
Κι όπως κάθομαι και το κοιτάω, γυρνάει και με κοιτάζει
και κάνουμε οπτική επαφή.
Για δέκα δεύτερα μόνο.
- Και τι γίνεται μετά; - Πεθαίνει!
Πεθαίνει.
Άσε που προσελκύουν και σκουλήκια.
Δεν μ' αρέσει να πονάει οποιοδήποτε ζώο.
Μα τι περνάει απ' το μυαλό του προβάτου όταν πάω να το βοηθήσω;
Το θέμα δεν είναι ότι το σκοτώνουν τα σκουλήκια.
Δεν ενδιαφέρεται πια γι' αυτά. Μόλις πατάω στο χωράφι,
είναι σαν να λέει "Πρέπει να το σκάσω. Θα με σκοτώσει. Τσακίσου τρέξε.
"Τρέξε, τρέξε, τρέξε!" Και τι γίνεται;
Το πιάνω τελικά. Τρεις ώρες μετά, το κουράρω.
- Και μετά, τι έγινε; - Πέθανε!
Όχι ακόμη!
Παραείναι εύκολο.
Τη δεύτερη μέρα, ξαναπάς, και τι γίνεται;
Είναι τ' ανάσκελα, δεν μπορεί να ξανασηκωθεί.
Πλησιάζω. Ξαναπάω.
Το στήνεις στα τέσσερα πόδια, τρέχει στο χωράφι,
υγιέστατο.
Γυρνάει, σε κοιτάζει, πάλι μες στα μάτια.
Και μετά πεθαίνει.
Τα σιχαίνομαι τα πρόβατα!
Μα, φυσικά, έχω κάποια αγαπημένα ζώα.
Μπορεί κανείς να μαντέψει κανένα;
- Γουρούνια. - Γουρούνια.
Αγαπώ τα γουρούνια κι έχω αρκετά.
Βασικά, να τα.
Αυτή στ' αριστερά είναι η Χέιζελ.
Κι αυτή είναι η Μέιπλ.
Το ένα το βγάλαμε Χέιζελ,
γιατί όταν μάθαμε το φύλο του δεύτερου παιδιού μας,
είπα στο έτερον ήμισυ "Να την πούμε Χέιζελ";
Ήταν κορίτσι. "Να την πούμε Χέιζελ";
Αυτή είναι η απάντηση που πήρα. Ακριβώς αυτή.
"Όχι".
Ξέρω ότι δεν το κοντράρεις αυτό.
Έτσι, αγόρασα ένα γουρούνι και το έβγαλα Χέιζελ.
Έκανε και μωρά.
Έχουν απογαλακτιστεί πέντε μικρά και τα πάει απίστευτα καλά.
Πρέπει να πω κάτι.
Κι ο Τζέρεμι έχει γουρούνια, αν τα έχετε δει.
Δεν είναι κακός χοιροτρόφος.
Είναι αρκετά καλός.
Το ξέρω. Παραδόξως. Μια μέρα έρχεται τρέχοντας.
Λέω "τρέχοντας", αλλά μάλλον έρποντας, γιατί είναι απολίθωμα.
Λέει "Μάντεψε!"
"Τι; Έχεις δυο χέρια και δυο πόδια. Τι έγινε;"
"Έχω οκτώ γουρουνάκια, όλα μια χαρά".
Λέω "Μπράβο, φίλε!"
Κι αρχίζει να φλυαρεί, αρχίζω να βαριέμαι.
"Εγώ σου τα έμαθα, αλλά μπράβο".
Ένιωσα σαν καλός πατέρας, παραδόξως, παρότι έχει τα τριπλά μου χρόνια.
Μα ήταν μια υπερήφανη στιγμή. Είναι πολύ καλός χοιροτρόφος.
Μην του το λέτε πολύ, το παίρνει πάνω του.
Άλλα αγαπημένα ζώα;
Θέλω οπωσδήποτε να κακολογήσω ένα ζώο. Πάμε.
Γλάροι, δεν το λέμε. Πάμε.
Έλα, πείτε το.
Οι αγρότες στο κοινό πείτε αυτό που θέλετε! Μισό.
Για ξαναπές το.
- Ασβός. - Ασβός. Έτσι μπράβο.
Ασβοί. Για να σκεφτώ αν είναι στην κορυφή της λίστας.
Να σκεφτώ μερικά καλά που κάνουν. Ένα λεπτό.
Έχουν υπερπληθυσμό κι είναι φορείς φυματίωσης. Κακό, έτσι;
Κολλάνε τα βοοειδή, άλλο ένα κακό.
Στάσου! Όχι, τρώνε σκαντζόχοιρους. Κι άλλο κακό.
- Αγαπάμε σκαντζόχοιρους; - Ναι.
Στάσου. Όχι, άλλο ένα κακό.
Τρώνε πουλιά σε φωλιές στο έδαφος. Κι αυτά συμπαθή.
- Ναι. - Ξέρετε κάτι;
Δεν αντέχω τους ασβούς.
Στην κορυφή της λίστας μου, όμως, είναι όντως οι αγελάδες.
Αγαπώ τις αγελάδες.
Τις αγαπώ.
Για πολλούς λόγους.
Ένας λόγος είναι οι προσωπικότητές τους.
Εγώ έχω 220 αγελάδες.
Βλέπετε μερικές απ' αυτές.
Βασικά, αυτές τις πουλήσαμε κι αυτές τις φάγαμε. Μα...
Τις είδατε στην οθόνη.
Είστε καλά; Φρίξατε μ' αυτό που είπα.
Είναι πεντανόστιμες.
Αυτές είναι μερικές αγελάδες μου. Έχω 220. Και...
Έχω και μερικές αγελάδες Χέρεφορντ.
Πολύ ενθουσιώδεις!
Τώρα είμαστε ασφαλείς. Προχωράμε.
Έχω μερικές Χέρεφορντ και μερικές Άνγκους.
Κι αν κοιτάξετε εκεί πίσω, είναι και μερικές βελγικές μπλε.
Αυτές τις έχω για βοδινό.
Είδατε πριν από λίγο τις δυο αγελάδες που πήγαιναν μπροστά μου;
Οι υπόλοιπες περπατούν πίσω μου.
Σαν σκύλοι. Μ' αγαπούν.
Αυτές οι δυο έχουν έντονη προσωπικότητα, σαν να λένε "Παράτα με, Κέιλεμπ".
Και λες "Το σέβομαι".
Μιλάω για προσωπικότητες.
Είναι κι εκείνη η αγελάδα που σε κοιτάζει και λέει
"Σ' αγαπώ πολύ. Τρίψε με".
Οπότε, επί 20 λεπτά της τρίβεις την κοιλιά, το κεφάλι,
χαϊδεύεις το τρίχωμα. Εγώ, έστω.
Κι ούτω καθεξής.
Την επομένη, μπαίνεις στον στάβλο
κι εκείνη η μία αγελάδα σε κοιτάζει κατάματα, έτσι.
"Σε μισώ, γαμώτο μου".
Και λες "Ξέρεις κάτι; Το σέβομαι. Γιατί σε μισώ άλλο τόσο.
"Οπότε, θα περάσουμε όλο τον χρόνο σε μια λούπα,
"ώσπου να σε φάω και θα 'χεις απίστευτη γεύση".
Άλλο καλό με τα ζώα είναι οι επικοινωνιακές ικανότητες.
Όπως και των αγροτών, βασικά.
Επικοινωνούν με αλλόκοτους τρόπους.
Έχετε ακούσει όλοι τη φράση "Όλα θα πάνε καλά";
Την έχετε ακούσει; Ξέρει κανείς τι σημαίνει;
Θα σας εξηγήσω λεπτομερώς.
Σημαίνει αυτό. Όταν γυρνάω απ' την παμπ τρεις ώρες μετά,
λέω στο έτερον ήμισυ "Είσαι καλά;" Λέει "Μια χαρά".
- Όλοι το έχουμε ακούσει αυτό. - Ναι!
Ξέρω πως σημαίνει ότι δεν είναι καλά.
Οπότε, όταν ένας αγρότης σου λέει "Όλα καλά",
ναι, οι αγελάδες μπορεί να χοροπηδάνε στο νεκροταφείο,
μα ξέρεις κάτι;
Όλα θα πάνε καλά. Έχει συμβεί κι ήταν μεγάλη ξεφτίλα.
Μα ξέρετε κάτι; Όλα θα πάνε καλά. Μια χαρά.
Όταν ήμουν παιδάκι, ο αγρότης μού έλεγε
"Αναλαμβάνεις τη φάρμα όσο λείπω διακοπές".
Λέω "Στάσου. Αναλαμβάνω τη φάρμα όσο λείπεις διακοπές".
"Ναι, Κέιλεμπ". "Αλήθεια;"
"Ναι. Μην το κάνεις αλλόκοτο". "Καλά, συγγνώμη".
Μα ποτέ δεν μου έδιναν λίστα με δουλειές,
γιατί το χαρτί κοστίζει.
Μου έκαναν σκιτσάκια στον τοίχο, όπως αυτά εδώ.
Ξέρετε τι σημαίνουν αυτά;
Εύκολο. Πάρε το τρακτέρ το πρωί,
πήγαινε όργωσε το Μπέρι Χιλ Νορθ.
Τέτοιο σχήμα έχει.
Το πιάσατε;
Κι αυτό εδώ;
Δεν είχα τόσο χάλια μαλλί, εντάξει;
Αυτό σημαίνει "Βγάλε τις αγελάδες έξω,
"και μετάφερε τα πρόβατα αλλού.
"Ναι, θα πεθάνουν, αλλά εσύ κάν' το".
Αυτό είναι το σημαντικό. Ξέρεις κανείς τι σημαίνει;
Στο ξεκίνημα της χρονιάς, ο αγρότης θα βάλει τόσα λεφτά.
Και στη διάρκεια της χρονιάς, θα βάλει κι άλλα.
Και μετά, άλλα λίγα.
Και στο τέλος της χρονιάς, θα βάλει άλλα λίγα.
Κι όταν πουλήσει τη σοδειά, θα βάλει στην τσέπη...
τόσα.
Γι' αυτό θεωρώ ήρωες όλους τους αγρότες.
ΗΡΩΕΣ
Μπορώ να σας αναφέρω 15 αγρότες εκεί έξω
που φυτεύουν δέντρα, θάμνους, που χτίζουν φράγματα.
Γιατί τα πληρώνουν απ' την τσέπη τους όλα αυτά;
Αγαπούν το περιβάλλον και την άγρια πανίδα
όσο οποιοσδήποτε άλλος.
Ωστόσο, διαρκώς τους κατηγορούν ότι τα βλάπτουν. Με εκνευρίζει τρομερά.
Μια και μίλησα για ήρωες, θέλω να μνημονεύσω αρκετούς απόψε.
Γίνεται δυσκολότερο όποτε το λέω, γιατί το λέω από καρδιάς.
Και θέλω να ξεκινήσω απ' τον παππού μου.
Δυστυχώς, πέθανε λίγο προτού προβληθεί η πρώτη σεζόν του Clarkson's Farm.
Οπότε, δεν το είδε.
Μα ελπίζω να τον κάνω τρομερά υπερήφανο με όσα κάνω κι όσα έχω πετύχει.
Μικρός, έμπαινα στο σπίτι κι έλεγα
"Παππού, δεν θα το πιστέψεις!" "Τι;"
Έλεγα "Έχω 100 κότες πλέον".
Έλεγε "Μπράβο, αγόρι μου!"
Την επομένη, πήγαινε στο Τσίπινγκ
κι έλεγε σ' όλους του τους φίλους "Το εγγονάκι μου, ο Κέιλεμπ,
"είναι 13 κι έχει 100 κότες, τα πάει πολύ καλά".
Έτσι, την επόμενη μέρα, που πήγαινα να συναντήσω τη γιαγιά
ή να πληρώσω το ρεύμα για τη μαμά,
με σταματούσαν κυριολεκτικά οι πάντες.
Και μου έλεγαν "Έμαθα ότι έχεις 100 κότες, Κέιλεμπ. Μπράβο σου!"
Δεν άκουγα "μπράβο" μόνο απ' τον παππού,
αλλά από ολόκληρη την κοινότητα.
Έχω άλλον έναν ήρωα, όχι κάποιον διάσημο.
Είναι ένας ντόπιος αγρότης και τον ανέφερα πριν.
Κάποιος Χάουαρντ Πόλινγκ.
Ήθελα να τον αναφέρω ως ήρωα,
διότι μου δίδαξε όλα όσα ξέρω για τη σπορά σιταριού,
κριθαριού, ελαιοκράμβης, για καλλιέργεια και ψεκασμό.
Κυριότερα, όμως, μου δίδαξε το νόημα
της διάσημης ατάκας που μ' αρέσει να λέω,
δηλαδή,
"Τα όνειρα δεν δουλεύουν αν δεν δουλέψεις εσύ".
Ας πούμε, ήταν οκτώ το βράδυ κι έλεγε
"Είναι οκτώ. Θα πας σπίτι ή θα τελειώσεις την καλλιέργεια;"
Έλεγα "Ξέρεις κάτι;
"Θα πάω να τελειώσω την καλλιέργεια".
Γιατί ήξερα ότι κάθε ώρα που δούλευα,
έβγαζα λεφτά, συνεπώς, έχτιζα το όνειρό μου.
Κι εκείνο το όνειρο, μέχρι σήμερα, είναι να αγοράσω τη δική μου φάρμα.
Τη μέρα που θα πάω εκεί, με τα δυο παιδιά μου και τη σύζυγο,
θα πω "Σ' αυτό εκεί το χωράφι
"θέλω να φυτέψω σιτάρι, γιατί αυτή η φάρμα είναι δική μου".
Έτσι θα εκπληρώσω το όνειρό μου.
Ένας άλλος ήρωας...
Βασικά, δύο ήρωες, που είναι εδώ απόψε,
είναι η μαμά κι ο μπαμπάς μου.
Μαμά, να ξέρεις ότι σ' αγαπώ πολύ και θα πω κάτι πολύ αστείο.
Γιαγιά, ευχαριστώ για τη φωτογραφία. Αυτή φταίει.
Η γιαγιά φταίει.
Με κοιτάζει περίεργα
γιατί η μαμά μου κρατάει ένα κουνέλι ανάμεσα στα πόδια.
Πιστεύω ακράδαντα ότι αν δεν μου αγόραζε τις τρεις κότες η μαμά,
δεν θα ήμουν αυτός που είμαι σήμερα.
Και, φυσικά, ευχαριστώ τη μαμά,
γιατί κάθε φορά που έλεγα "Έχω 400 κότες.
"Να πάρουμε άλλες 50 αύριο;",
ποτέ δεν μου έλεγες "Τέλος οι κότες, Κέιλεμπ".
Έλεγε "Ναι, τι ώρα θα πάμε;" Γιατί η μαμά πίστευε σ' εμένα,
ότι θα το έκανα επιχείρηση, και φυσικά το έκανα! Έβγαλα λεφτά.
Και πάλι, χίλια ευχαριστώ.
Πάλι θα με σκοτώσει ο μπαμπάς μου. Μισεί αυτήν τη φωτογραφία.
Κι αυτός μου έμαθε πράγματα.
Ένα απ' αυτά, ποτέ να μην κάνω τέτοιο χτένισμα!
Ποτέ δεν θα κάνω τέτοιο χτένισμα, μπαμπά, μην ανησυχείς. Είμαστε ασφαλείς.
Τον ευχαριστώ, γιατί όποτε χρειάζομαι συμβουλή
πάντα είναι εκεί ή με βοηθάει στα περίεργα πράγματα,
όπως να φτιάχνω σκάλες το Σαββατοκύριακο ή ταΐστρα για τα μοσχαράκια μου,
ώστε να διευκολυνθεί η ομάδα μου, οπότε σ' ευχαριστώ.
Νομίζω πως αυτοί είναι όλοι οι ήρωες.
Είναι άλλος ένας, σωστά;
Φυσικά, ο τελευταίος ήρωας είναι ο Τζέρεμι Κλάρκσον.
Πρέπει να αναφερθεί, έτσι;
Ο τύπος με κάνει έξαλλο.
Τι;
- Τι εννοείς; - Τι κάνεις;
- Πάω πάνω κάτω. - Πάνω κάτω έτσι;
Όχι. Πήγα επάνω και μετά διαγώνια.
Τι είπα στην αρχή;
"Μην το κάνεις αυτό", αλλά δεν κατάλαβα γιατί.
Δεν θα βάλουμε ταμπέλα ότι το έκανα εγώ.
Θα βάλουμε μια ταμπέλα που θα λέει "Ποιος έσπειρε εδώ;
"Τζέρεμι. Κέιλεμπ".
Τι πειράζει αυτό;
Είπα ότι ανά οκτώ φορές, αφήνεις μια γραμμή τρακτέρ.
Εσύ αφήνεις παντού.
Εδώ κάτω θα έχεις γραμμές τρακτέρ ανά τρία μέτρα.
Σ' αυτό το κομμάτι, δεν θα έχεις καθόλου γραμμές.
Όταν έρθω για ψέκασμα και λίπασμα,
πώς θα ξέρω από πού να περάσω;
Θα μαντέψεις;
Δεν ξέρω τι κάνω εκεί.
Θα το κάνω σωστά τώρα. Ή είναι αργά;
Πολύ αργά. Την πάτησες, βασικά.
Κι ούτε καν έσπειρες ίσια!
Τι εννοείς, δεν έσπειρα ίσια;
Είναι ευθεία όσο ένας κυκλικός κόμβος!
Είδατε; Ο άνθρωπος με κάνει έξαλλο. Τον ευχαριστώ, όμως,
γιατί μ' έβαλε σε μια βιομηχανία όπου δεν πίστευα ποτέ ότι θα δούλευα.
Φυσικά, εννοώ την τηλεόραση.
Πιστεύω ακράδαντα ότι η ζωή είναι ένα ταξίδι.
Και στο ταξίδι θα τύχουν εμπόδια.
Για παράδειγμα, στα 21, έπεσα στο εμπόδιο της τηλεόρασης.
Θα μπορούσα να το παρακάμψω.
Μα με τη στήριξη αυτού του ανθρώπου,
αποφάσισα να περάσω από μέσα.
Φυσικά, με οδήγησε εδώ.
Στη δική μου παράσταση.
Όλες τις εικόνες στην οθόνη
τις έχω επιλέξει εγώ.
Ήθελα να βάλω μια εικόνα του Τζέρεμι.
Έψαξα το κινητό μου, λοιπόν,
και βρήκα τη χειρότερη φωτογραφία.
Πρέπει να τον ευχαριστήσω και πάλι, κι ελπίζω κάτι να του έμαθα περί γεωργίας,
ώστε να πει "Μπορώ και μόνος μου".
Όπως τα γουρούνια.
Μα, κυριότερα, μου έχει μάθει τόσο πολλά για την τηλεόραση.
Σκέφτεσαι "Πόσο δύσκολο να 'ναι το γύρισμα;"
Για παράδειγμα, σκας μύτη, σκάνε δυο κάμερες,
σε βιντεοσκοπούν. Έχεις πολλά να σκεφτείς.
Για παράδειγμα, τη θέση σου, ώστε να σε βλέπουν απ' το σπίτι,
αλλά, κυριότερα, να σε βλέπει κι εκείνος
που διδάσκει περί φάρμας.
Και ποτέ δεν γυρνάς την πλάτη στο κοινό.
Θεέ μου, είναι τρομακτικό.
Γιατί είδατε το πίσω μέρος μου.
Κανείς δεν θέλει να το δει αυτό. Όχι;
Έχουμε μια πολύ καλή φιλία. Τον θεωρώ κολλητάρι.
Θα έφτανα σε σημείο να πω ότι τον αγαπώ τον τύπο.
Βλαμμένε αγρότη.
Καλό παιδί είναι. Μπορούμε να τον ευχαριστήσουμε για κάτι ακόμη.
Έχεις ξαναφέρει στο προσκήνιο τη γεωργία, έτσι;
Ναι!
Ήθελα να τονίσω επίσης την ψυχική υγεία στη γεωργία,
κάτι που έθιξα νωρίτερα.
Θα σας δώσω ένα στατιστικό όμως.
Το έτος 2021,
36 αγρότες αυτοκτόνησαν.
Τριάντα έξι.
Γιατί; Για πολλούς και διάφορους λόγους.
Τα σκαμπανεβάσματα στο ρευστό.
Να μην ξέρουν αν θα έχουν για φαγητό ή νοίκι.
Καθώς κι ο καιρός, γιατί ο καιρός δεν αλλάζει.
Μα τι αλλάζει ο καιρός; Το ρευστό.
Πιστεύω ακράδαντα κάτι.
Ότι όλοι πρέπει να πηγαίνουμε στην τοπική αγροτική έκθεση.
Πηγαίνετε όλοι εδώ;
Ναι!
Ο λόγος που το λέω είναι επειδή κάνει κάτι σημαντικό.
Βγάζει τον αγρότη απ' τη φάρμα για εκείνη τη μία σημαντική ημέρα.
Οπότε, κάθε φορά που πάω, τον βλέπω να χαμογελάει,
να μιλάει με φίλους, γείτονες, συγγενείς,
βλέπει τα παιδιά του να δείχνουν τα πρόβατα ή να τρέχουν με τα αλογάκια.
Είναι μια πολύ όμορφη έξοδος.
Ανεβαίνουν στα τρακτέρ και δεν χαμογελούν ποτέ λόγω κρύου.
Θα χαμογελούσα στο Valtra ή στο Fendt,
γιατί έχουν θέρμανση.
Θέλω να κάνω κάτι ξεχωριστό απόψε,
δηλαδή, να κάνω τη δική μου αγροτική επίδειξη,
εδώ και τώρα.
Θα την ονομάσουμε η Μεγάλη Ρέβα.
Πρόκειται όντως για αγώνα τρακτέρ.
Κι έχουμε μερικούς ξεχωριστούς καλεσμένους
για να λάβουν μέρος στον αγώνα.
Ευχαριστώ, Τζέι Μπι, που ήρθες,
γιατί το έτερον ήμισυ έχει εμμονή μαζί σου.
Θες ν' ανέβεις επάνω; Ο Τζέι Μπι Γκιλ!
Ο Ντίλγουιν, ο κτηνίατρος στην εκπομπή.
Ντίλγουιν, έλα επάνω!
Και η Λίζι, η ειδική στις κατσίκες στην τρίτη σεζόν.
Έτσι μπράβο. Ελάτε επάνω. Ελάτε εδώ.
- Ελάτε κοντά μου. Τι κάνετε; - Καλά;
Ντίλγουιν!
- Ευχαριστώ. Πώς είσαι; - Καλά.
Η ΜΕΓΑΛΗ ΡΕΒΑ
Ωραία.
Τα νέα σου; Ασχολείσαι με τη γεωργία;
- Ναι! - Με τι; Με αλπακά;
ΣΤΑΡ JLS ΚΑΙ ΑΓΡΟΤΗΣ
- Όχι. Αλπακά; - Δεν ξέρω!
Γουρούνια, γαλοπούλες.
Γαλοπούλες; Τι ράτσα έχεις;
KellyBronze. Οι καλύτερες για τους καλύτερους.
- Ξέρει τι λέει. - Ναι.
Πιστεύεις ότι θα κερδίσεις τον αγώνα τρακτέρ;
- Αναλόγως τι τρακτέρ θα έχω. - Έχεις προτιμήσεις;
- Ναι. - Το αγαπημένο σου;
- John Deere. - Εντάξει.
Οδηγείς το John Deere.
Πήγαινε στάσου από πίσω, σε παρακαλώ.
Περνάμε στον Ντίλγουιν.
- Γεια σου. Επέστρεψες, έτσι; - Εννοείται.
ΚΤΗΝΙΑΤΡΟΣ ΑΠΟ CLARKSON'S FARM
Τον βλέπω πιο πολύ απ' τα παιδιά μου.
- Μάλλον ναι. - Άθελά μου φαντάζομαι
τα τιμολόγια που στέλνεις.
Σκέφτομαι ένα νούμερο και το διπλασιάζω.
Φυσικά, ο Ντίλγουιν είναι ο κτηνίατρός μας.
Πιστεύεις ότι θα κερδίσεις;
- Σίγουρα. - Το αγαπημένο σου τρακτέρ;
Μεγάλωσα μ' ένα Massey Ferguson.
Θα πάρεις το κόκκινο. Case είναι, κόκκινο.
- Σου κάνει; - Εντάξει.
Μπορείς να σταθείς πίσω απ' το Case;
- Γεια σου, Λίζι. - Γεια.
- Μη με στείλεις για σφαγή. - Ουδέν σχόλιο.
ΣΥΜΒΟΥΛΟΣ ΓΙΑ ΚΑΤΣΙΚΕΣ, CLARKSON'S FARM
Ο Τζέρεμι έχει κατσίκες στη σεζόν 3. Τις αγαπάει.
- Πολύ. - Έτσι δεν είναι; Πολύ αλλόκοτος.
Πολύ. Ως επιχειρηματικό πλάνο... Έχει 29 αρσενικά.
Δεν βγάζουν καθόλου κέρδος. Λέει
"Κέιλεμπ, σκέφτομαι να τα νοικιάσω".
Καλά δεν λέω; Αυτό δεν είπε;
- Ναι. - Είπα "Τι εννοείς;
"Δεν γίνεται. Είναι παράνομο!"
Λέει "Όχι. Θα τα νοικιάζω σε αγρότες
"για να βοσκάνε όπου δεν φτάνει τρακτέρ".
Και λέω "Εντάξει". Έκανε συμφωνία, έτσι;
Και του είπε "Για στάσου.
"Εσύ θα με πληρώνεις που τις ταΐζω".
- Δεν πήγε καλά αυτό. - Όχι, έτσι;
- Είναι ηλίθιος. - Απλώς δεν ακούει.
Σ' αρέσει το τρακτέρ New Holland;
- Δεν έχω επιλογή. - Έχεις κάποιο αγαπημένο;
Είμαι πολύ σίγουρη, δεν με νοιάζει.
- Αλήθεια; - Ναι.
Ένα θερμό χειροκρότημα γι' αυτό. Άπαιχτο, έτσι;
Λοιπόν. Πιάστε το χειριστήριο, παρακαλώ.
Θα μετρήσω αντίστροφα απ' το τρία και ξεκινάει ο αγώνας.
Πρέπει να κάνετε τον γύρο του κυκλικού κόμβου δύο φορές.
Μετά, πρέπει να περάσετε τη γέφυρα
και μετά, να μπείτε με την όπισθεν στο υπόστεγο.
Δεν είπα ότι θα είναι εύκολο.
Στην πορεία ίσως δείτε κάποια εμπόδια. Το ένα είναι οι αγελάδες.
- Αγαπάμε τις αγελάδες, έτσι; - Ναι!
Μην τις χτυπήσετε.
Βλέπετε, επίσης, μερικά πρόβατα στην πορεία.
Όσο περιόδευα έλεγα
"Αν χτυπήσεις πρόβατα, θα σου δώσω ένα δεκάρικο".
Ένας νεαρός, 13 ετών, έλαβε μέρος σε μια κούρσα.
Απ' το ξεκίνημα κιόλας, δεν πήγε για τη νίκη.
Δεν άφησε πρόβατο για πρόβατο στην πορεία!
Μου κόστισε 50 λίρες, γιατί είχαμε πάνω από δύο.
Οπότε, έμειναν μόνο δύο.
Αν χτυπήσετε πρόβατο εσείς, θα είμαι καλός. Παίρνετε 10 βαθμούς.
Είστε όλοι έτοιμοι;
- Ναι! - Εσείς είστε έτοιμοι γι' αυτό;
- Ναι! - Έτοιμοι;
Τρία, δύο, ένα, πάμε!
Ξεκινάμε γρήγορα.
Τράκαραν. Δεν έχουμε ασφάλεια.
Ωραία το πιάσατε, κύριε!
- Τι γίνεται, Λίζι; - Το ξέρω. Δεν μπορώ.
Όχι!
Στην ευθεία. Ξέρεις... Όχι!
Όχι. Εδώ θα πας.
Γύρω απ' τον κόμβο.
Αυτό είναι πολύ δύσκολο, αν το πιστεύετε.
Δείτε τη συγκέντρωση στα πρόσωπά τους.
- Αυτά είναι. - Ωχ, όχι!
Λίζι, χτύπησες την αγελάδα στη μέση του κόμβου!
Το ξέρω, συγγνώμη.
Ευθεία. Έτσι μπράβο.
Μπράβο. Από πίσω.
- Λίζι, έχεις πιει; - Ναι.
Ναι;
Όχι ποτό κι οδήγηση, ποτέ.
Περίμενε.
Το Case... Ο Ντίλγουιν προηγείται. Πρέπει να μπεις με την όπισθεν.
- Έλα, Τζέι Μπι! Πέρνα τη γέφυρα. - Όχι.
- Έλα, Λίζι! - Δεν μπορώ! Όχι.
Ο Τζέι Μπι τα κατάφερε!
Τα εξολόθρευσε τα πρόβατα.
Μ' αρέσει. Μπράβο.
- Δεν πειράζει. - Λίζι, είσαι καλά;
Κοντεύω.
Είναι τέλειο! Κοντεύει!
Δεν σ' αρέσει το JLS;
Τι γίνεται; Είναι πολύ καλά, ειλικρινά.
Κάνε πίσω.
Όχι.
Έλα να σταθείς εδώ. Ωραία.
Έχουμε πιστοποιητικά, γιατί είναι σοβαρά πράγματα.
Εντάξει; Ξεκινάμε απ' την τρίτη θέση.
- Ντίλγουιν. - Πάμε.
Πώς σου φάνηκε η κούρσα;
Τα πήγαινα καλά μέχρι την όπισθεν, έτσι;
Ισχύει.
Ήταν η πιο δυνατή κούρσα που έχω δει στη ζωή μου.
Την είχα καταβρεί! Και ξαφνικά,
πάνω που θα κέρδιζε, έπεσες πάνω του!
ΕΠΑΝΑΛΗΨΗ
Τι γίνεται;
- Το πιστοποιητικό σου. Δίκαιος. - Ευχαριστώ.
- Ένα δυνατό χειροκρότημα! - Ευχαριστώ.
Ζόρικο ξεκίνημα. Πόσο ήπιες απόψε;
- Μόνο δύο. - Μόνο δύο;
- Ναι! - Παρακαλώ, ποτέ ποτό με οδήγηση.
Έπεσες δυο φορές.
ΕΠΑΝΑΛΗΨΗ
-Όχι, τρεις. - Πρόβαρα την όπισθεν.
Ευχαριστούμε πολύ που το πιάνατε,
γιατί κοστίζουν καμιά 300αριά λίρες.
Στο Amazon.
Τέλος πάντων. Τερμάτισες δεύτερη. Ένα μεγάλο μπράβο.
- Ευχαριστώ. - Ένα δυνατό χειροκρότημα!
Κυριολεκτικά τα έσπασες.
Συγγνώμη, Τέγια. Δες εδώ, φίλε.
Λέω "φίλε", γιατί είμαστε κολλητοί.
Κολλητοί.
Στην πρώτη θέση, ο Τζέι Μπι. Ευχαριστούμε πολύ!
ΕΠΑΝΑΛΗΨΗ
Ευχαριστούμε πολύ.
Μετά από αυτό, τι θα λέγατε να κάνουμε
ένα πάρτι νεαρών αγροτών;
- Ναι! - Ναι;
Έχει κανείς όρεξη για πατατοπόλεμο;
- Ναι! - Ναι;
Δυστυχώς, όταν έκλεισα την αίθουσα,
κάτω κάτω, με έντονα γράμματα, έλεγε
"Απαγορεύεται ο πατατοπόλεμος". Και, βασικά,
εγγυώμαι ότι αν κάναμε πατατοπόλεμο, θα πετύχαινα τον πολυέλαιο
και θα τον πλήρωνα.
Γι' αυτό, δεν θα το κάνουμε.
Όμως ξέρει κανείς τη διάσημη μπάντα The Wurzels;
- Ναι! - Ναι;
Ξέρετε όλοι το διάσημο κομμάτι
I've Got a Brand New Combine Harvester;
Ναι!
Θέλει κανείς να τραγουδήσουμε εγώ
- κι εσείς; Ναι; - Ναι!
Τι λέτε...
Τι λέτε να τραγουδήσουμε εγώ, εσείς
και οι The Wurzels;
- Γεια σας! - Ευχαριστούμε!
- Είμαστε όλοι έτοιμοι;
- Ναι! - Να πέσει η μουσική!
ΤΡΑΓΟΥΔΗΣΤΕ ΜΑΖΙ ΜΑΣ!
Μπήκα με το τρακτέρ μου Στ' άχυρά σου χθες βράδυ
Πέταξα το δικράνι μου στον σκύλο σου Για να μη φωνάζει
Τώρα κάτι μου λέει Ότι μ' αποφεύγεις
Έλα τώρα, καλή μου Έχεις κάτι που χρειάζομαι
Γιατί έχω μια ολοκαίνουρια Θεριζοαλωνιστική
Και θα σου δώσω το κλειδί
Έλα να βρεθούμε Σε τέλεια αρμονία
Έχω 80 στρέμματα Κι εσύ έχεις 170
Έχω μια ολοκαίνουρια Θεριζοαλωνιστική
Και θα σου δώσω το κλειδί
Μ' έκανε να γελάσω
Θα μείνω πλάι σου Θα σου δώσω όσα χρειάζεσαι
Θα κάνουμε δίδυμα και τρίδυμα Είμαι φτιαγμένος για ταχύτητα
Και ξέρεις ότι σ' αγαπώ, καλή μου Γι' αυτό το χέρι σου δώσ' μου
Μα αυτό που θέλω περισσότερο Είναι όλα τα στρέμματα γης
Γιατί έχω μια ολοκαίνουρια Θεριζοαλωνιστική
Και θα σου δώσω το κλειδί
Έλα να βρεθούμε Σε τέλεια αρμονία
Έχω 80 στρέμματα Κι εσύ έχεις 170
Έχω μια ολοκαίνουρια Θεριζοαλωνιστική
Και θα σου δώσω το κλειδί
Ποιος σ' αγαπάει, μωρό μου
Δεν ήμασταν υπέροχο ζευγάρι Στον τελευταίο χορό Wurzel;
Φόρεσα τις ολοκαίνουριες γκέτες μου Και παντελόνι κοτλέ
Με το νέο κυριακάτικο φόρεμά σου Με τ' άρωμά σου μεθυστικό
Φωτογραφίες βγήκαμε Να κρατιόμαστε απ' το χέρι
Γιατί έχω μια ολοκαίνουρια Θεριζοαλωνιστική
Και θα σου δώσω το κλειδί
Έλα να βρεθούμε Σε τέλεια αρμονία
Έχω 80 στρέμματα Κι εσύ έχεις 170
Έχω μια ολοκαίνουρια Θεριζοαλωνιστική
Και θα σου δώσω το κλειδί
Είσαι μια όμορφη γυναίκα
Κι ανυπομονώ να βάλω χέρι Στη γη σου
Άλλο ένα χειροκρότημα! The Wurzels!
Έχω κατενθουσιαστεί!
Θέλω να πω κάτι ακόμη. Σας ευχαριστώ πολύ που ήρθατε.
Ήταν μεγάλη μου χαρά που βρέθηκα εδώ!
Και να θυμάστε ότι τα όνειρα δεν δουλεύουν αν δεν δουλεύεις εσύ.
Σας ευχαριστώ πολύ!
Υποτιτλισμός: Εύα Τανταλίδου
Επιμέλεια Παπαδάκη